FGRAAD 12 LOOPBANE EN LOOPBAANKEUSES
LESVOORBEREIDING
KWARTAAL 3: Weke 3 – 6
4 x 40 minute lesse
	Les nr.
	Inhoud
	Onderrigplan
	Tyd
	Bronne
	Assessering
	Leerderaktiwiteite

	





1






	
Die werkskontrak
· Ondersoek en doen verslag oor die kernelemente van die werkskontrak
· Bespreek werkersregte en -verpligtinge
· Brei uit oor die diensvoorwaardes
· Bespreek hoe die werkskontrak beskerming aan die wekgewer/werknemers bied





	Inleiding
	2 min
	Les 1 – PowerPoint (Skyfies 1-2)
Les 1 – Werkkaart (Aktiwiteit 1)
	
	Aktiewe luister vir begrip en voltooi aktiwiteit individueel

	
	
	Onderrig & Klasbespreking
	15 min
	
Les 1 – PowerPoint (Skyfies 3-6)
Les 1 – Werkkaart (Aktiwiteit 1)

	
	

	
	
	Kyk Video & Bespreking
	5 min
	
Les 1 – PowerPoint (Skyfie 7)
Les 1 – Werkkaart (Aktiwiteit 1)
Kyk: What should be in a job contract & why do you need one? Explained by attorney https://www.youtube.com/watch?v=X46YRg-sCvQ   
(3 min 41 sek) 

	
	

	
	
	Onderrig & Klasbespreking
	13 min
	
Les 1 – PowerPoint (Skyfies 8-10)
Les 1 – Werkkaart (Aktiwiteit 1)

	
	

	
	
	Voltooi Aktiwiteit & Refleksie
	5 min
	Les 1 – PowerPoint (Skyfie 11) 
Les 1 – Werkkaart (Aktiwiteit 1)
Les 1 – Werkkaart MEMO
	Informele Assessering
	Voltooi refleksie individueel




	Les nr.

	Leerderaktiwiteite

Arbeidswette
Identifiseer, definieer en bespreek die:
· Wet op Arbeidsverhoudinge (WAV)
· Wet op Gelyke Indiensneming (WGI)
· Wet op Basiese Diensvoorwaardes (WBDV)

· Bespreek hoe die arbeidswette beskerming aan die werkgewer/werknemers bied.
	Inleiding
	2 min
	
Les 2 – PowerPoint (Skyfie 1)

	
	

	
	
	Onderrig & Bespreking
	8 min
	Les 2 – PowerPoint (Skyfies 2-3)
	
	Aktiewe luister vir begrip en neem deel aan bespreking

	
	
	Onderrig & Individuele Aktiwiteit
	15 min
	
Les 2 – PowerPoint (Skyfies 4-6)
Les 2 – Werkkaart (Aktiwiteit 1)
Les 2 – Werkkaart MEMO

	
	Voltooi aktiwiteit individueel

	
	
	Klasaktiwiteit
	10 min
	
Les 2 – PowerPoint (Skyfies 7-15)
Les 2 – Arbeidswette Speelkaarte
	
	Speel klasaktiwiteit in groepe

	
	
	Onderrig & Huiswerk 
	5 min
	
Les 2 – PowerPoint (Skyfies 16-17)
Les 2 – Werkkaart (Aktiwiteit 2 + 3)
Les 2 – Werkkaart MEMO

	Informele Assessering
	Voltooi huiswerkaktiwiteit individueel





	Les nr.
	Inhoud
	Onderrigplan
	Tyd
	Bronne
	Assessering
	Leerderaktiwiteite

	



3





	 
Billikheid en regstelling
· Brei uit oor die beginsels van billikheid en regstelling
· Werwingsproses: algemene tendense en praktyke
· Bespreek die funksies van vakbonde en georganiseerde arbeid

	Inleiding
	2 min
	
Les 3 – PowerPoint (Skyfie 1)

	
	

	
	
	Onderrig & Klasbespreking
	17 min
	Les 3 – PowerPoint (Skyfies 2-7) 
	
	Aktiewe luister vir begrip en neem deel aan bespreking

	
	
	Onderrig & Klasbespreking
	13 min
	Les 3 – PowerPoint (Skyfies 8-11)
	
	

	
	
	Aktiwiteit in Pare
	5 min
	
Les 3 – PowerPoint (Skyfie 12)
Les 3 – Werkkaart (Aktiwiteit 1)
Les 3 – Werkkaart MEMO
	Informele Assessering
	Voltooi aktiwiteit in pare

	
	
	Refleksie
	3 min
	Les 3 – PowerPoint (Skyfie 12)
Les 3 – Werkkaart (Aktiwiteit 2)
	
	Voltooi aktiwiteit individueel





	Les nr.
	Inhoud
	Onderrigplan
	Tyd
	Bronne
	Assessering
	Leerderaktiwiteite

Werksetiek
· Werksetiek en samelewingsverwagtinge
· Die waarde van werk: Hoe werk betekenis aan die lewe gee
	Inleiding
	5 min
	
Les 4 – PowerPoint (Skyfies 1-2)

	
	

	
	
	Kyk Video & Bespreking
	7 min
	Les 4 – PowerPoint (Skyfie 3)
Kyk: Ethics in the Workplace – 
A Good Work Ethic
https://www.youtube.com/watch?v=b_n6i1ug0tQ (2 min 11 sek)
	
	Kyk video en bespreek

	
	
	Onderrig & Bespreking
	16 min
	Les 4 – PowerPoint (Skyfies 4-8)
Watch: Stan Lee - Do Meaningful Work https://www.youtube.com/watch?v=iyY28MywuoE  (0 min 38 sek)
	
	Kyk video en bespreek

	
	
	Individuele Aktiwiteit
	12 min
	Les 4 – PowerPoint (Skyfie 9)
Les 4 – Werkkaart (Aktiwiteit 1)
Les 4 – Werkkaart MEMO
Inhoudsopsomming
	Informele Assessering
	Voltooi aktiwiteit individueel

INLEIDENDE AANTEKENINGE
Les 1 – PowerPoint tot Les 4 – PowerPoint en verwante dokumente dek saam die VIER lesse en bevat gedetailleerde onderrignotas vir elke skyfie wat u (die onderwyser) deur die aktiwiteite sal lei. Gebruik die onderstaande LESVOORBEREIDING om u met betrekking tot u tydraamwerk te help. 
Die volgende onderrignotas sal 'n opsomming van die VIER LESSE wees:
· Hierdie lesse is ontwikkel om geleentheid vir leerderbetrokkenheid tydens die lesse te skep. Leerders kan die werkkaarte voltooi terwyl hulle deur die onderskeie PowerPoint-aanbiedings werk.
· Elke les se werkkaart (bv. Les 1 – Werkkaart) dien as 'n informele assessering om te bepaal of 'n leerder die konsepte wat in daardie les behandel is, verstaan het.
· Om uself deeglik voor te berei om elke les te onderrig word daar aanbeveel dat u vooraf tyd neem om deur elke PowerPoint-aanbieding, Werkkaart, Werkkaart Memo, YouTube-video's en die Inhoudsopsomming te gaan om u deeglik voor te berei om elke les te onderrig. 
Verseker die volgende: 
· Leerders moet weet dat die klaskamer VEILIGE PLEK is, en almal moet respek vir mekaar en hul verskille, asook die vrae wat hulle mag hê, toon.
· U kan leerders aanmoedig om enige vrae wat hulle mag hê of konsepte waarvan hulle meer wil weet neer te skryf.
· Konsepte moet gebruik word om onderrig te konsolideer en leerders se begrip van die konsepte moet altyd gemonitor word. Konseptuele begrip stel studente in staat om feite en vaardighede op die wêreld rondom hulle toe te pas.
· Bestuur diversiteit op 'n sensitiewe manier om leer- en onderrighindernisse te akkommodeer ten opsigte van:
· Verskillende ouderdomsgroepe en ervarings.
· Taal (Om alle taalvlakke van leerders te akkommodeer is nie moontlik nie aangesien die taalvaardigheidsvlakke van leerders te uiteenlopend is. Daar moet nogtans gepoog word om lesse so te fasiliteer dat betekenisvolle leer wel plaasvind.)
NOTA AAN ONDERWYSER: 
· Verseker asseblief dat elke les op so 'n manier aangebied word dat daar genoeg tyd aan die einde van die les is vir leerders om die aktiwiteite in die Werkkaarte te voltooi (bv. Les 1 – Werkkaart) aangesien hierdie aktiwiteite geleenthede vir informele assessering insluit. 

Nota oor YouTube-video's: 
· As u verkies, kan video's vooraf afgelaai word. Gebruik die skakel hieronder as u nie 'n program het om van YouTube af te laai nie: https://www.ytddownloader.com/
· Die https://www.ytddownloader.com sny ook advertensies uit as u nie die betaalde weergawe van YouTube gebruik nie.
· Alternatiewelik, laai die relevante video's vooraf op u webblaaier sodat alles gereed is voor die les begin.

Les 1:
Voorbereiding (Voor die les):
· Herinner leerders om hul notaboeke beskikbaar te hê om aantekeninge te maak waar relevant.
· Druk kopieë van Les 1 – Werkkaart en deel dit aan die begin van die les uit.
· Onderwysers kan Les 1 – PowerPoint en Les 1 – Werkkaart met leerders deel om op hul eie deur te werk indien leerders aanlyn is.
· Lees deur Les 1 – Werkkaart MEMO vir antwoorde op Aktiwiteit 1. 
· Moenie die Inhoudsopsomming tot aan die einde van Les 4 uitdeel  nie.
· Kyk na voorgestelde video om uself van die inhoud daarvan te vergewis.
· What should be in a job contract & why do you need one? Explained by attorney: https://www.youtube.com/watch?v=X46YRg-sCvQ (3 min 41 sek)

1. 	Inleiding (2 min)									    (Skyfies 1-2)
· Skyfie 1: Welkom Graad 12's. Ons lesreeks vir die volgende vier weke fokus op Loopbane en Loopbaankeuses. In hierdie eerste les gaan ons kyk na: 
· Die kernelemente van 'n werkskontrak. 
· Werkersregte en verpligtinge. 
· Diensvoorwaardes. 	
· Hoe 'n werkskontrak die werkgewer/werknemers beskerm.
· Soos ons deur die les gaan, voltooi asseblief Aktiwiteit 1 (Les 1 – Werkkaart). 

· Skyfie 2: Binne die volgende paar maande gaan sommige van julle dalk universiteit of kollege toe, van julle gaan moontlik leerlingskappe of internskappe aanpak, of party gaan dalk direk gaan werk. 
· Uiteindelik sal julle almal eendag die arbeidsmag betree, en een van die belangrikste dinge wat daarmee gepaard gaan, is die werkskontrak - ook bekend as 'n dienskontrak. Kom ons kyk wat dit behels. 

2. 	Onderrig & Klasbespreking (15 min)						    (Skyfies 3-6)

· Skyfie 3: Vra die leerders wat hulle van 'n werkskontrak weet. (Laat 2 minute toe vir bespreking.) 
· Skyfie 4: Bespreek die volgende met leerders: Werkskontrakte is 'n sleutelaspek van arbeidswette in Suid-Afrika. 
· Hierdie kontrakte definieer die bepalings en voorwaardes van indiensneming en bepaal die regte en verpligtinge van beide die werkgewer en die werknemer. (Sê vir leerders dat ons later in die les in meer besonderhede na verpligtinge sal kyk.) 
· Hierdie ooreenkoms dek die werksverhouding tussen beide partye. Albei partye moet 'n duidelike begrip van die bepalings van die kontrak hê om geskille te vermy en te verseker dat arbeidswette nagekom word. 

· Skyfie 5: Verduidelik die volgende kenmerke van 'n werkskontrak:
· Dit is 'n omvattende kontrak wat besonderhede ten opsigte van salaris, werksure, dissiplinêre kodes en ander diensbesonderhede bevat. Hierdie kontrak word 'n wettige, bindende dokument nadat dit onderteken is, dit beteken dat dit wetlike verantwoordelikhede vir beide partye skep. 
· Elke werknemer is geregtig op 'n werkskontrak, maak nie saak in watter bedryf hulle werk nie.
· Die kernelemente van 'n werkskontrak is werkers se regte, verpligtinge en diensvoorwaardes wat alles deur wetgewing bepaal en beskerm word. (Ons sal wetgewing in die volgende les dek.)
· Vra leerders om met die res van die klas te deel: Leerders wat deeltyds werk – het hulle kontrakte? Hoe lyk daardie kontrakte? Wat sê hulle?  (Laat 2 minute toe vir bespreking.)

· Skyfie 6: Werkskontrakte sal DIENSVOORWAARDES UITEENSIT. Die Wet op Basiese Diensvoorwaardes (WBDV), wat een van die arbeidswette is wat ons in die volgende les gaan bespreek, sit diensvoorwaardes uiteen – dit is die basiese beginsels of minimum standaarde vir indiensneming. 
· Ander wette wat hierdie voorwaardes kan beïnvloed, sluit die Wet op Arbeidsverhoudinge en die Wet op Gelyke Indiensneming in.
· Nie alle maatskappye funksioneer dieselfde nie en werksgeleenthede verskil en sal derhalwe  verskillende diensvoorwaardes hê. Diensvoorwaardes sluit onder andere die aantal werksure wat van jou verwag word (gewoonlik 40 uur per week) asook die hoeveelheid verlof wat jy elke jaar sal kan neem in.  Al die diensvoorwaardes moet in die werkskontrak gedek word.

3. 	Kyk Video & Klasbespreking (5 min)						           		(Skyfie 7)

· Skyfie 7: Kom ons kyk na 'n video waarin 'n prokureur oor werkskontrakte praat:
· Kyk: What should be in a job contract & why do you need one? Explained by attorney: https://www.youtube.com/watch?v=X46YRg-sCvQ  (3 min 41 sek)


4. 	Onderrig & Klasbespreking (13 min)						     	(Skyfies 8-10)

· Skyfie 8: Kom ons kyk na werkers se regte en verpligtinge: Diensverhoudinge is gebou op vertroue en die regte van alle betrokke partye. Werknemers en werkgewers het baie spesifieke regte in terme van die gemenereg en arbeidswetgewing. Die balansering van hierdie regte is belangrik om 'n regverdige en suksesvolle diensverhouding te skep.
· Dit is belangrik dat ons onderskei tussen verpligtinge en verantwoordelikhede. Vra leerders om tussen die terme te probeer onderskei. (Laat 2 minute toe vir bespreking.)

· [bookmark: _Hlk166886677]'n Verpligting  is 'n handeling waaraan 'n individu moreel of wetlik gebonde is. 'n Verantwoordelikheid is 'n plig of taak wat van jou verwag word om te doen. 
· Die belangrikste verskil tussen 'n verpligting en 'n verantwoordelikheid is dat 'n verpligting 'n aksie is wat nagekom of uitgevoer moet word, terwyl 'n verantwoordelikheid 'n aksie is waarvoor jy aanspreeklik is. 
· Werkers se verpligtinge kan die volgende insluit:
· Nakoming van maatskappybeleide en -prosedures.
· Vertroulikheid.
· Stiptelikheid en bywoning.


· Kom ons kyk na die belangrikheid van werkersregte. Werkers in Suid-Afrika is vir baie jare gedurende apartheid uitgebuit. Apartheid het staatgemaak op goedkoop arbeid: Werkers moes sukkel met die trekarbeidstelsel, passe en streng beheer oor wie waar mag werk, werksreservering, baie lae lone, en onderdrukkende wette.
· Baie van die beginsels van menseregte is ontwerp om jou as werker binne die werkplek te beskerm. Werkersregte is menseregte, en ons het 'n morele en wetlike verpligting om dit te beskerm. Niemand moet toegelaat word om werkers uit te buit bloot om 'n meer winsgewende of doeltreffende besigheid te bedryf nie. 
· Menseregte is basiese morele beginsels wat deur alle samelewings gehandhaaf moet word. Hierdie regte is gebaseer op menswaardigheid, gelykheid en die idee dat almal regverdig behandel moet word – in die alledaagse lewe en by die werk. Regerings en werkgewers moet hierdie menseregte vir hul mense en werkers respekteer en nakom.

· Daar moet altyd onthou word dat elke reg ook 'n verpligting inhou. In wese is die regte van die werknemer die verpligtinge van die werkgewer; en die regte van die werkgewer is die verpligtinge van die werknemer.

· Skyfie 9: Vra een van die leerders om vinnig die regte van werkgewers en werknemers wat op die skyfie is, hardop te lees. Ons sal meer regte in die volgende les bespreek. 

· Skyfie 10: Met inagneming van ons bespreking gedurende hierdie les, hoe bied die werkskontrak beskerming aan die werkgewer / werknemers? Vra leerders om te reageer. 
· Afhangende van jou werk en verantwoordelikheid binne 'n maatskappy, sal jou diensvoorwaardes ook items soos dissiplinêre prosedures aandui, byvoorbeeld konstante laat kom vir werk, afwesigheid sonder 'n geldige rede of enige ander vorm van nie-nakoming van maatskappybeleid. Dit sal die werkgewer beskerm, maar die werknemer sal ook 'n beter begrip hê van wat van hom/haar verwag word. 
· Al die diensvoorwaardes word in die Wet op Basiese Diensvoorwaardes gedek en elke maatskappy moet hul diensvoorwaardes in ooreenstemming met hierdie wet stel. 
· Hierdie wet sal jou en jou werkgewer teen uitbuiting of onbillikheid in die werkplek beskerm. 
· 'n Werkgewer het 'n dienskontrak nodig wat hulle en hul besigheid beskerm terwyl 'n geskikte werksomgewing vir hul werknemers verseker word. 
· Wanneer beide se belange op 'n billike wyse hanteer word, sal beide die maatskappy en die werknemer voordele daaruit trek.  

· 
5. 	Aktiwiteit Voltooiing & Refleksie (5 min)						           (Skyfie 11)

· Skyfie 11: Laat leerders toe om hul antwoorde vir Aktiwiteit 1 (Les 1 – Werkkaart) na te gaan deur Les 1 – Werkkaart MEMO te projekteer. 
· Leerders voltooi die refleksievraag (Aktiwiteit 2, Les 1 – Werkkaart). 


Les 2:
Voorbereiding (Voor die les):
· Herinner leerders om hul notaboeke beskikbaar te hê om aantekeninge te maak waar relevant.
· Verdeel die klas in SES groepe VOORDAT jy met die les begin. Dit is vir die Klasaktiwiteit. 
· Druk kopieë van Les 2 – Werkkaart en deel dit aan die begin van die les uit. 
· Druk SES kopieë van Les 2 – Arbeidswette Speelkaarte (1 kopie per groep). U sal miskien hierdie kaarte wil uitsny en lamineer om dit te hergebruik. 
· Onderwysers kan Les 2 – PowerPoint en Les 2 – Werkkaart met leerders deel om self deur te werk indien leerders aanlyn is.
· Lees deur Les 2 – Werkkaart MEMO vir antwoorde op Aktiwiteit 1 en 2. 


1. 	Inleiding (2 min)									    	   (Skyfie 1)

· Skyfie 1: Welkom terug Graad 12's. Vandag fokus ons op DRIE belangrike stukke wetgewing wat 'n groot impak op Suid-Afrika se werksmag het en eendag op jou sal hê. 
· Dit is belangrik dat jy die name van hierdie wette KEN, WAT die doel van elke WET is en HOE dit beskerming vir jou as toekomstige werknemer bied. 
· [bookmark: _Hlk135902728]Aan die einde van die les moet jy die volgende vraag kan beantwoord: Verduidelik hoe arbeidswette die werkgewer/werknemers beskerm. 

· Ons sal later in die les 'n speletjie speel, so maak seker dat jy aandag gee aan elke wet wat ons dek. 


2. 	Onderrig & Bespreking (8 min)							    (Skyfies 2-3)

· Skyfie 2: Lees die volgende op die skyfie: ARBEIDSWETTE speel 'n kritieke rol in die regverdige en billike behandeling van werkers in Suid-Afrika. Om hierdie wette te verstaan, is belangrik vir beide werkgewers en werknemers.
· Kennis van arbeidswette help werknemers om hul regte te beskerm en te verseker dat hulle regverdig in die werkplek behandel word. Dit bemagtig hulle om beter dienskontrakte te beding en hul regte ten opsigte van lone, voordele en verlof te verstaan. Hulle kan ook regshulp soek in geval van onbillike behandeling of ontslag.  
· Vir werkgewers is die nakoming van arbeidswette nie net 'n wetlike vereiste nie, maar ook van kardinale belang vir die handhawing van 'n produktiewe en harmonieuse werksomgewing. 
· Deur hierdie wette te verstaan en na te kom, kan werkgewers duur regsgeskille vermy, die moraal van werknemers handhaaf en geskoolde werkers lok en behou. 
· Arbeidswette in Suid-Afrika is ontwerp om die beginsels van regverdigheid, gelykheid en sosiale geregtigheid te handhaaf. 
· Hulle poog om uitbuiting, diskriminasie en onbillike praktyke in die werkplek te voorkom. 
· Deur arbeidswette te verstaan en daaraan te voldoen, kan werkgewers en werknemers tot 'n meer inklusiewe en billike samelewing bydra.

· Skyfie 3: As gevolg van Suid-Afrika se apartheidsverlede, werkreservering en die segregasie en uitbuiting van werkers, word Suid-Afrikaanse arbeid hoofsaaklik deur vier wette beheer. Dit is die Wet op Arbeidsverhoudinge, die Wet op Basiese Diensvoorwaardes, die Wet op Gelyke Indiensneming en die Wet op Vaardigheidsontwikkeling.  Hierdie wette is ontwerp om die regte van werkers en werkgewers te beskerm en almal sal jou direk raak wanneer jy begin werk of werk soek. 
· In die volgende drie skyfies, bespreek ons die betrokke wette. Leerders kan Aktiwiteit 1 in Les 2 – Werkkaart voltooi soos u verduidelik. 


3. 	Onderrig & Individuele Aktiwiteit (15 min)						    (Skyfies 4-6)

· Skyfie 4: Die Wet op Arbeidsverhoudinge [no. 66 van 1995] (WAV) is 'n belangrike stuk wetgewing wat die regte en verpligtinge van werkgewers en werknemers in Suid-Afrika beheer. Dit sit die raamwerk uiteen vir die vestiging en regulering van vakbonde, kollektiewe bedinging, geskilbeslegting en die voorkoming van onbillike arbeidspraktyke.
· Regte en verpligtinge van werkgewers en werknemers ingevolge die wet:
· Werkgewers het die reg om hul besighede te bestuur, maar daar word ook van hulle verwag om die regte van hul werknemers te respekteer.
· Net so het werknemers die reg op billike behandeling, 'n veilige werksomgewing en beskerming teen onbillike ontslag. 
· Ingevolge die wet word daar van werkgewers verwag om werknemers van skriftelike werkskontrakte te voorsien wat die bepalings en voorwaardes van hul diens uiteensit. Hierdie kontrakte moet voldoen aan die minimum standaarde soos in die wet uiteengesit, insluitend minimumloonkoerse, werksure, verlofregte en ander statutêre voordele. 
· Werknemers, aan die ander kant, het die verantwoordelikheid om hul werk ywerig uit te voer, die wettige instruksies van hul werkgewers te volg en tot 'n harmonieuse werksomgewing by te dra.

· Kollektiewe bedinging en vakbonde: Dit stel werknemers in staat om deur hul vakbonde met werkgewers te onderhandel oor sake soos lone, werksomstandighede en ander werkverwante kwessies. 
· Geskilbeslegting: Die Wet op Arbeidsverhoudinge bied verskeie meganismes om geskille in die werkplek op te los. Hierdie meganismes het ten doel om billike en doeltreffende oplossing van geskille te bevorder, die behoefte aan duur litigasie te verminder en harmonieuse nywerheidsverhoudinge te handhaaf.
· Die Wet vestig die Kommissie vir Versoening, Bemiddeling en Arbitrasie (KVBA), wat 'n sleutelrol speel in die oplossing van geskille tussen werkgewers en werknemers. Die KVBA bied 'n neutrale en onafhanklike platform vir partye om hul geskille deur versoening, bemiddeling of arbitrasie op te los.
· Onbillike arbeidspraktyke en onbillike ontslag: Die Wet op Arbeidsverhoudinge verbied onbillike arbeidspraktyke, soos diskriminasie, viktimisering en die onbillike behandeling van werknemers. Dit beskerm ook teen onbillike ontslag.
· Voldoening aan die Wet op Arbeidsverhoudinge: Die nakoming van die Wet op Arbeidsverhoudinge is noodsaaklik vir beide werkgewers en werknemers. Werkgewers moet seker maak dat hulle vertroud is met die wet se bepalings en dit in hul daaglikse bedrywighede nakom. Werknemers, aan die ander kant, moet bewus wees van hul regte en verpligtinge ingevolge die Wet. 

· Skyfie 5: Wet op Gelyke Indiensneming [No. 55 van 1998] (WGI)
· Hierdie wet bevorder billikheid in die werkplek, verseker dat alle werknemers gelyke geleenthede ontvang en dat werknemers regverdig deur hul werkgewers behandel word. Die wet beskerm jou teen onbillike behandeling en enige vorm van diskriminasie.
· Die hoofdoel van die Wet op Gelyke Indiensneming is om gelykheid in die werkplek te bewerkstellig deur gelyke geleenthede en regverdige behandeling te bevorder deur die uitskakeling van onbillike diskriminasie en die implementering van positiewe maatreëls (regstellende aksie – maatreëls om mense te bevoordeel teen wie daar voorheen in die werksomgewing gediskrimineer is.) om billike verteenwoordiging van mense van kleur, vroue en mense met gestremdhede op alle vlakke in die werkplek te verseker. 

· Die wet bepaal dat jou werkgewer nie direk of indirek teen jou mag diskrimineer deur middel van 'n  indiensnemingsbeleid of -praktyk op grond van ras, geslag, swangerskap, huwelikstatus, gesinsverantwoordelikheid, etniese of sosiale herkoms, kleur, seksuele oriëntasie, ouderdom, gestremdheid, godsdiens, MIV-status, gewete, oortuiging, politieke mening, kultuur, taal en geboorte nie.

· Skyfie 6: Wet op Basiese Diensvoorwaardes [No. 75 van 1997] (WBDV)
· Hierdie wet sit die minimum standaarde van indiensneming uiteen, dit beskerm beide werkgewers en werknemers om te verseker dat beide partye weet wat van mekaar verwag word.  Hierdie basiese voorwaardes is verpligtend.
· Die Wet op Basiese Diensvoorwaardes bevat inligting oor werksure, oortyd, verlof, betaling, diensbeëindiging, kinderarbeid en dwangarbeid. 
· Dit sit die reëls, vereistes en beleide uiteen waaraan 'n werkgewer en werknemer instem om te voldoen tydens die werknemer se diens aan die maatskappy. 
· Sê vir leerders dat hulle toegang sal hê tot 'n opsomming van hierdie voorwaardes in hul Inhoudsopsomming. 
· Nota aan onderwyser: Indien u genoeg tyd het, kan u kortliks die Inhoudsopsomming (bladsye 4-6) vertoon om vir die leerders van die voorwaardes in hierdie wet te wys. 

4. 	Klasaktiwiteit (10 min)								    (Skyfies 7-15)
· Skyfie 7-15: Verdeel die klas in SES groepe. 
· Maak seker dat elke groep die DRIE Arbeidsregkaarte het (Les 2 – Arbeidswette Speelkaarte) (druk 1 kopie per groep).
· Verduidelik die aktiwiteit aan leerders: Oor die volgende 8 skyfies sal ek 8 scenario's lees. Jou groep sal vinnig moet bespreek WATTER arbeidsreg die relevantste vir hierdie scenario is. Steek die gekose kaart in die lug op sodra julle gereed is. Die eerste groep wat die arbeidswet KORREK kies, wen die punt. Enige groep wat die antwoord uitroep, sal gediskwalifiseer word. 
· Die groep met die meeste punte na die 8 skyfies, wen. 
· Nota aan onderwyser: As u nie genoeg tyd het om al 8 scenario's deur te lees nie, kan u minder doen. U kan ook 'n paar fizzers vir die wengroep saambring.

· Antwoorde:
· Scenario 1: Die Wet op Basiese Diensvoorwaardes
· Scenario 2: Wet op Gelyke Indiensneming
· Scenario 3: Die Wet op Basiese Diensvoorwaardes
· Scenario 4: Die Wet op Arbeidsverhoudinge
· Scenario 5: Die Wet op Basiese Diensvoorwaardes
· Scenario 6: Die Wet op Arbeidsverhoudinge
· Scenario 7: Wet op Gelyke Indiensneming
· Scenario 8: Die Wet op Basiese Diensvoorwaardes


5. 	Onderrig & Huiswerk (5 min)							 	(Skyfies 16-17)

· Skyfie 16: As ons terugdink aan wat ons in die les behandel het, hoe beskerm die arbeidswette die werkgewer/werknemers? (Laat leerders 2 minute toe om te antwoord)

· Dit verseker dat werkers regverdig en met waardigheid in die werkplek behandel word.
· Dit beskerm werknemers teen diskriminasie en uitbuiting. 
· Dit verseker dat werknemers toepaslik behandel word en dat hul regte in die werkplek beskerm word. 
· Dit skep 'n vreedsame verhouding tussen die werkgewer en werknemer. 
· Dit stel werkgewers in staat om maatskappydoelwitte te skep en te bereik deur werknemers regverdig te behandel en hul regte te beskerm.
· Dit verseker dat werknemers in die werkplek gelukkig is. 
· Arbeidswette help om ontevredenheid van werknemers te voorkom, terwyl dit ook ooreenkomste en riglyne uiteensit wat gebruik kan word om probleme effektief, met minimale konflik, op te los. 
· Werknemers wat regverdig behandel word en wie se pogings waardeer word, is meer geneig om by die onderneming aan te bly.  

· Skyfie 17: In hierdie laaste paar minute kan leerders Aktiwiteit 2  (Les 2 – Werkkaart) begin voltooi. Hulle sal nie genoeg tyd hê om die aktiwiteit in die klas te voltooi nie en moet dit dus as huiswerk voltooi. Stel die leerders in kennis dat hierdie vrae hulle sal help om vir die komende eksamen voor te berei.  
· Antwoorde is beskikbaar op Les 2 – Werkkaart MEMO wat aan die begin van die volgende les met leerders gedeel kan word. 
· Huiswerk: Herinner leerders om ook die refleksievrae te voltooi (Aktiwiteit 3, Les 2 – Werkkaart).  



Les 3:
Voorbereiding (Voor die les):
· Herinner leerders om hul notaboeke beskikbaar te hê om aantekeninge te maak waar relevant.
· Druk kopieë van Les 3 – Werkkaart en deel dit aan die begin van die les uit. 
· Onderwysers kan Les 3 – PowerPoint en Les 3 – Werkkaart met leerders deel om self deur te werk indien leerders aanlyn is.
· Lees deur Les 3 – Werkkaart MEMO vir antwoorde op Aktiwiteit 1. 

1. 	Inleiding (2 min)									    	(Skyfie 1)

· Skyfie 1: Welkom terug Graad 12's. Vandag gaan ons aanbeweeg en die volgende onderwerpe bespreek: 
· Die beginsels van billikheid en regstelling.  
· Die werwingsproses.
· Die funksies van vakbonde en georganiseerde arbeid.  

· Die leerders sal aan die einde van die les 'n kort skriftelike aktiwiteit doen, daarom moet hulle aantekeninge of 'n opsomming van hierdie les in hulle werkboek maak terwyl u deur die aanbieding werk. 

2. 	Onderrig & Klasbespreking (17 min)						             	(Skyfies 2-7)

· Skyfie 2: Billikheid en gelykheid is woorde wat ons gereeld hoor. Vra leerders wat hulle begrip van hierdie twee terme is. (Laat 2 minute toe vir bespreking.)

· Skyfie 3: Die term "billikheid" verwys na regverdigheid en geregtigheid en word onderskei van gelykheid wat beteken om dieselfde voordele aan almal te verskaf.
· Billikheid beteken dat ons moet besef dat almal nie dieselfde vertrekpunt in hul loopbane het nie. Ons moet wanbalanse erken en regstel.
· Die proses is deurlopend en vereis dat ons opsetlike en onopsetlike hindernisse wat uit vooroordeel of sistemiese strukture ontstaan, identifiseer en oorkom.
· Billikheid in die werkplek behels die versekering dat alle werknemers toegang tot dieselfde geleenthede en hulpbronne het, en regverdig behandel word. 
· Billikheid beteken dat werknemers waardeer word op grond van hul vaardighede, kennis en nie op grond van hul persoonlike eienskappe nie.

· Skyfie 4: Gelykheid beteken eenvoudig dat almal op presies dieselfde manier behandel word, ongeag hul behoeftes of individuele verskille. Billikheid beteken dat almal voorsien word van wat hulle nodig het om te slaag. 
· Dit is belangrik om tussen billikheid en gelykheid te onderskei. 

· Skyfie 5: Gebruik die voorbeeld om die verskil te illustreer: Stel jou voor 'n groep mense van verskillende lengtes kyk na 'n sportwedstryd agter 'n heining. Gelykheid gee vir elke persoon 'n boks om op te staan sodat hulle 'n beter uitsig kry. Billikheid gee vir elke persoon 'n boks wat die regte hoogte vir hul lengte is sodat hulle almal dieselfde uitsig het.
· As ons na hierdie prent kyk beteken GELYKHEID om vir almal dieselfde ding te gee. Elke persoon het dieselfde grootte boks om op te staan. Maar kan hulle almal sien? Het hulle almal dieselfde grootte boks nodig? 

· BILLIKHEID, aan die ander kant, beteken dat elke persoon kry wat hulle individueel nodig het om die geleentheid effektief te kan sien.

· Skyfie 6: Gelykheid in die werkplek beteken om ekstra werksgeleenthede of voordele te bied aan mense wat in die verlede onregverdig behandel is weens hul ras, geslag, seksuele oriëntasie, fisiese verskille, huwelikstatus, gestremdheid, godsdiens, MIV-status, geloof, politieke mening, kultuur, taal en geboorte.
· Regstelling beteken om onregte reg te stel deur 'n oplossing te verskaf of vergoeding te gee om regverdigheid in die Suid-Afrikaanse werkplek te herstel. In die konteks van arbeidswette sluit regstelling aktiewe stappe in om die nadele wat aangewese groepe (mense van kleur, vroue of mense met gestremdhede) ervaar, reg te stel. Dit is om te verseker dat hulle in alle beroepskategorieë en -vlakke in die arbeidsmag billik verteenwoordig word.
· Daar word gepoog om nadele van die verlede reg te stel en om voorheen benadeelde mense soos vroue en mense met gestremdhede te bevorder.  

· Binne die konteks van arbeidswette behels regstelling aktiewe maatreëls om die nadele in indiensneming wat deur aangewese groepe (mense van kleur, vroue of mense met gestremdhede) ervaar word, reg te stel om hul billike verteenwoordiging in alle beroepskategorieë en -vlakke in die arbeidsmag te verseker.

· Skyfie 7: Regstellende aksie is 'n beleid wat gemik is op die uitbreiding van werks- en opvoedkundige geleenthede vir diegene wat in die samelewing onderverteenwoordig word. Dit fokus spesifiek op groepe met historiese lae verteenwoordiging in leierskaps- en professionele rolle en word dikwels beskou as 'n manier om diskriminasie teen hierdie groepe te bekamp.

· Wat is die verskil tussen diensbillikheid en regstellende aksie? (Laat leerders toe om te probeer antwoord voordat u verduidelik).
· Regstellende aksie handel oor billike werksgeleenthede en billike verteenwoordiging in alle beroepsgroepe en -vlakke in die werkplek, terwyl diensbillikheid dui op die aantal werkers uit verskillende groepe in die werkplek.  Diensbillikheid word dus deur regstellende aksie bereik.

· Wat sê die wet oor regstellende aksie? 
· Die Wet op Gelyke Indiensneming het ten doel om ongeregtighede van die verlede reg te stel deur regstellendeaksiemaatreëls in werking te stel. 
· Volgens die wet is dit nie onbillike diskriminasie om regstellende aksie te bevorder nie, solank dit in lyn is met die wet. Dit is ook nie onbillike diskriminasie om 'n persoon te verkies of uit te sluit op grond van 'n inherente werksvereiste nie.
· Regstellende aksie verwys na maatreëls wat daarop gemik is om te verseker dat gekwalifiseerde werknemers uit spesifieke groepe gelyke werksgeleenthede ontvang en billik verteenwoordig word in alle beroepskategorieë en -vlakke van die arbeidsmag.

3. 	Onderrig & Klasbespreking (13 min)							(Skyfies 8-11)

· Skyfie 8: Kom ons vestig ons aandag op die werwingsproses. Dié van julle wat Besigheidstudies doen – kan julle 'n definisie van "werwing" met die klas deel? 

· Werwing is die proses waarin gekwalifiseerde personeel gewerf en aangestel word om vakatures in 'n organisasie te vul. Dit word gewoonlik hanteer deur werwers en menslikehulpbronbestuurders. 
· Die werwingsproses bestaan uit verskeie fases, van die beplanning van posbeskrywings tot die onderhoudsproses. 
· Dit is 'n deurlopende proses aangesien werknemers met die oog op ander geleenthede mag bedank, bevorder kan word, of uiteindelik aftree. Dit vereis konstante aandag aangesien nuwe vaardighede en talente voortdurend binne die organisasie benodig word. 
· Die hoofdoel van werwing is om die regte kandidate vir 'n spesifieke pos te vind. 
· Dit begin met aktiewe soektogte na potensiële kandidate om die vakature te vul. 
· Die doel is om gekwalifiseerde kandidate te lok terwyl regverdigheid, vertroulikheid, diversiteit, en billikheid in ag geneem word.
· Werwingstendense verander om by die ontwikkelende besigheids- en marktoestande aan te pas. 
· Baie organisasies en werwers verkies tans aanlyn werwing bo tradisionele metodes. Gratis aanlyn platforms bied 'n wye reikwydte vir werwers en werkgewers om met potensiële kandidate kontak te maak.

· Skyfie 9: Sosiale media word ook gebruik om potensiële kandidate vir vakante poste te werf. Dit sluit in die gebruik van aanlyn platforms vir die oplaai van CV's en die voer van digitale / aanlyn onderhoude of werwingsvergaderings, waarvan sommige selfs kontinentaal kan wees.
· Alhoewel sosiale media gebruik word om vakatures te adverteer, is daar 'n ander kant om in ag te neem, naamlik dat toekomstige werkgewers heel moontlik na jou sosiale media mag kyk en sien watter tipe plasings jy maak. 
· Dit bring ons by 'n belangrike vraag: wat van die gebruik van sosiale media vir werk soek? Beteken dit dat alles wat jy vandag plaas, iets in jou toekoms gaan beteken beteken? Ons moet dink aan die boodskap wat ons sosialemedia-aktiwiteite aan toekomstige werkgewers kan stuur. Dit wat ons plaas, kan 'n indruk oor ons waardes, etiek, en selfs ons professionele gedrag skep. Daarom is dit belangrik om bewus te wees van wat ons op sosiale media platforms deel en om te verseker dat ons profiele 'n professionele en gunstige beeld van ons uitstraal.
· Wat dink julle? Hoe belangrik is jou sosialemedia-aktiwiteite vir jou toekomstige loopbaan?
· Laat een of twee leerders toe om op hierdie vrae te reageer. 

· Skyfie 10: Ons laaste onderwerp vir vandag is VAKBONDE – Kan iemand 'n definisie van 'n vakbond deel? 
· Volgens die Wet op Arbeidsverhoudinge is 'n vakbond "'n vereniging van werknemers wie se hoofdoel dit is om verhoudinge tussen die werknemers en werkgewers, insluitend enige werkgewersorganisasies, te reguleer."
· Vakbonde word gevorm om die belange van werkers in spesifieke bedrywe te verteenwoordig en te beskerm. Hulle speel 'n kritieke rol in die onderhandeling van lone, voordele en werksomstandighede met werkgewers.

· Sleutelfunksies van vakbonde in Suid-Afrika:
· Kollektiewe bedinging: Vakbonde onderhandel namens hul lede met werkgewers vir beter lone, werksomstandighede en ander diensvoorwaardes.
· Verteenwoordiging in geskille: Vakbonde verteenwoordig hul lede in geskille met werkgewers, insluitend griewe en dissiplinêre optrede.
· Voorspraak vir werkersregte: Vakbonde pleit vir die regte en belange van werkers, wat dikwels arbeidswetgewing en -beleid beïnvloed.
· Versekering van gesondheid en veiligheid: Vakbonde speel 'n belangrike rol om werkplekveiligheid en nakoming van gesondheids- en veiligheidsregulasies te verseker.
· Opvoeding van lede: Vakbonde voed hul lede op ten opsigte van hul regte, verantwoordelikhede en ontwikkelings in die arbeidsreg.

· Die impak van vakbonde op die werkplek:
· Verbeterde werksomstandighede: Vakbonde het deur middel van kollektiewe bedinging 'n belangrike rol gespeel om beter werksomstandighede vir Suid-Afrikaanse werkers te verseker.
· Bevordering van gelykheid en regverdigheid: Vakbonde pleit vir gelyke behandeling en uitskakeling van diskriminasie in die werkplek.
· Oplossing van arbeidsgeskille: Deur 'n gestruktureerde meganisme vir geskilbeslegting te verskaf, help vakbonde om industriële harmonie te handhaaf.

· Skyfie 11: Vakbonde speel 'n belangrike rol in die Suid-Afrikaanse werkplek en dra tot die beskerming en bevordering van werkers se regte en belange by. 
· Dit is belangrik dat alle belanghebbendes in die arbeidsmark vakbonde se funksies en impak te verstaan.
· Met die voortdurende ontwikkeling van die arbeidsmag is die rol van vakbonde meer relevant as ooit tevore omdat hulle na billike en regverdige arbeidspraktyke strewe.

5. 	Aktiwiteit in Pare & Refleksie (5 + 3 min)			    				(Skyfie 12)

· Skyfie 12: Leerders moet die paskolomme aktiwiteit in Aktiwiteit 1 (Les 3 – Werkkaart) voltooi. Laat leerders toe om hul antwoorde na te gaan (beskikbaar op Les 3 – Werkkaart MEMO). 
· In die laaste paar minute kan leerders die refleksievrae in Aktiwiteit 2 (Les 3 – Werkkaart) voltooi.



Les 4:
Voorbereiding (Voor die les):
· Herinner leerders om hul notaboeke beskikbaar te hê om aantekeninge te maak waar relevant.
· Druk afskrifte van Les 4 – Werkkaart en Inhoudsopsomming en deel dit teen die einde van die les uit.
· Onderwysers kan Les 4 – PowerPoint, Les 4 – Werkkaart en Inhoudsopsomming met leerders deel om self deur te werk indien leerders aanlyn is
· Lees deur Les 4 – Werkkaart MEMO vir antwoorde op Aktiwiteit 1. 
· Kyk na voorgestelde video's om uself van die inhoud daarvan te vergewis.
· Ethics in the Workplace - A Good Work Ethic
· https://www.youtube.com/watch?v=b_n6i1ug0tQ (2 min 11 sek)
· Stan Lee - Do Meaningful Work
· https://www.youtube.com/watch?v=iyY28MywuoE (0 min 38 sek)

1. 	Inleiding (5 min)									(Skyfies 1-2)

· Skyfie 1: Welkom terug Graad 12's. Dit is ons laaste les vir Loopbane- en Loopbaankeuses. Hierdie les fokus op werksetiek en samelewingsverwagtinge sowel as hoe werk vir ons lewensbetekenis gee. 

· Skyfie 2: Vra die leerders om te verduidelik wat hulle met die terme "samelewingsverwagtinge" en "etiek" verstaan. 

· Etiek lei ons om die waarheid te vertel, ons beloftes na te kom of iemand in nood te help. 'n Etiese raamwerk onderlê ons daaglikse lewe, en help ons om besluite te neem wat positiewe impakte het en onregverdige uitkomste vermy. Dit verwys na die beginsels en waardes wat 'n individu se gedrag en voorbeeld is eerlikheid en integriteit.

· Samelewingsverwagtinge is die gesamentlike norme, oortuigings en standaarde wat die samelewing het oor hoe individue moet optree, insluitend hul gedrag by die werk. Hierdie verwagtinge kan verskil tussen kulture en gemeenskappe, maar beïnvloed oor die algemeen hoe mense met mekaar omgaan, kommunikeer en hul verantwoordelikhede in die werkplek nakom.

2. 	Kyk Video & Bespreking (7 min)							    	(Skyfie 3)

· Skyfie 3: Kyk: Ethics in the Workplace - A Good Work Ethic
· https://www.youtube.com/watch?v=b_n6i1ug0tQ (2 min 11 sek)
· Vra leerders om die volgende vraag met die persoon wat langs hulle sit te bespreek: Watter rol speel persoonlike karakter in die vorming van 'n mens se werksetiek?
· Laat 'n paar minute toe vir terugvoer. Antwoorde kan die volgende insluit:
· Individue met sterk karaktereienskappe, soos eerlikheid en betroubaarheid, is meer geneig om 'n robuuste werksetiek te toon.
· Diegene met 'n sterk karakter neem verantwoordelikheid vir hul optrede en pligte by die werk, streef konsekwent daarna om hul verpligtinge na te kom, en dra positief tot hul span by. 
· Werknemers wat stiptelik, ywerig en konsekwent in hul prestasie is, help om 'n stabiele en produktiewe werksomgewing te skep.
· Individue met 'n sterk karakter toon dikwels 'n positiewe houding en deursettingsvermoë, selfs tydens uitdagende situasies.

3. 	Onderrig & Bespreking (16 min)							(Skyfies 4-8)

· Skyfie 4: Werksetiek handel oor 'n werker se houding teenoor sy of haar werk en werkgewer. Jy kan dit vergelyk met jou houding teenoor jou skool en jou verantwoordelikheid teenoor jou skoolwerk.  
· Dit behels houdings, gedrag, respek, eerlikheid, verantwoordbaarheid, kommunikasie en interaksie met ander mense. 
· Dit kan vergelyk word met hoe jy jou studies benader, jou onderwysers en medeleerders respekteer en jou skool 'n beter plek maak.  

· Goeie werksetiek verwys na 'n positiewe ingesteldheid en toewyding aan jou werk.
· Werksetiek weerspieël die besluite wat jy neem oor wat reg en aanvaarbaar is teenoor wat verkeerd en onaanvaarbaar is. Dit kom van binne 'n persoon en gee vir ander 'n beeld van jou waardes, kultuur en opvoeding.

· Mense met 'n goeie werksetiek sal waarskynlik hul werk behou en suksesvol wees in hul loopbaan. Hulle sal ook voordeel trek uit hul goeie etiek deur in aanmerking te kom vir bevordering.
· Die vaardighede wat goeie werksetiek ondersteun, word sagte vaardighede genoem. Voorbeelde hiervan sluit in die bereidwilligheid om deur 'n senior of toesighouer opgelei te word, die vermoë om goed met ander werkers oor die weg te kom, die werker se gedrag en houding teenoor die onderneming, om betyds te wees, en om konsekwent by die werk te wees sonder om onnodig of sonder geldige rede verlof of siekteverlof te neem.
· Goeie werksetiek begin die oomblik wanneer jy vir 'n werk aansoek doen. Jy kan reeds jou werksetiek toon deur 'n netjiese, volledige, foutlose en goed georganiseerde aansoek in te dien. 

· Skyfie 5: Werksetiek en samelewingsverwagting:
· Samelewingsverwagting verwys na wat die samelewing en die mense in jou gemeenskap van ander verwag ten opsigte van hoe hulle ander behandel en teenoor hulle optree. 
· Dit kan vergelyk word met die basiese menseregte in ons grondwet, soos byvoorbeeld die reg om met respek behandel te word, om veilig te wees, om met waardigheid behandel te word en nie onregverdig beoordeel te word nie. 
· Dit verwys ook na ons omgewing en hoe ons van ander verwag om daarmee om te gaan en dit te beskerm. Wanneer jy die wêreld van werk betree, sal mense in die werkplek sekere verwagtinge van jou gedrag hê.
· Elke samelewing en gemeenskap sal sy eie verwagtinge hê op grond van die kultuur, waardes en godsdiens.  
· Wanneer jy vir 'n werk aansoek doen, moet jy seker maak dat jou persoonlike waardes en oortuigings by die verwagtinge van die werksgemeenskap inpas. 

· Skyfie 6: Vra leerders om hul mening oor die volgende vrae te gee: Voeg werk waarde tot ons lewens toe? Behoort dit waarde toe te voeg of is dit bloot net 'n werk wat ons doen om ons rekeninge te kan betaal?  (Laat 3 minute toe vir bespreking).
· Skyfie 7: Kom ons kyk na 'n video deur Stan Lee (Marvel-strokiesprentskrywer).
· Kyk: Stan Lee - Do Meaningful Work
· https://www.youtube.com/watch?v=iyY28MywuoE (0 min 38)
· Wat staan vir jou uit in hierdie video? Dink jy wat Stan Lee te sê gehad het, is betekenisvol? (Laat 3 minute toe vir bespreking). 

· Skyfie 8: Werk se enigste doelwit is nie net om geld te verdien nie. Dit gee vir ons doel en betekenis en help ons om 'n vervulde lewe te lei. Dit gee betekenis aan die lewe omdat dit jou toelaat om: 
· Persoonlik te groei en te ontwikkel (selfbeeld, vaardighede, selfvertroue, ens.).
· 'n gevoel van 'n lewensdoel te kry.
· 'n geleentheid te kry om tot die samelewing by te dra. 
· doelwitte te stel en te bereik, wat betekenis aan jou lewe gee. 
· jou talente en vermoëns te gebruik om 'n verskil in die wêreld te maak.
· te groei en te ontwikkel om selfverwesenliking te bereik (om jou potensiaal te bereik).
· sosiale verhoudings met kollegas en kliënte te bou, wat tot blywende vriendskappe en professionele netwerke kan lei.

· Werk bied 'n belangrike manier vir individue om 'n inkomste te verdien, hulself en hul gesinne te onderhou, en tot die ekonomie by te dra. Dit bevorder produktiwiteit, innovasie en die skepping van goedere en dienste wat noodsaaklik is vir die funksionering van die samelewing. 
· Werk kan 'n gevoel van doel, vervulling en persoonlike groei bied. Dit stel individue in staat om hul vaardighede, talente en kreatiwiteit te benut, wat tot 'n gevoel van prestasie en eiewaarde lei. Werk speel ook 'n deurslaggewende rol in die vorming van 'n mens se identiteit en sosiale verbindings, wat geleenthede bied vir samewerking, leer en die bou van verhoudings. 

· Uiteindelik strek die waarde van werk verder as blote ekonomiese transaksies. Dit is verweef met menswaardigheid, welstand en die algehele struktuur van die samelewing.

4. 	Individuele Aktiwiteit (12 min)								   (Skyfie 9)

· Skyfie 9: Dit bring ons by die einde van hierdie lesreeks. Voordat ons met die eksamenoefening begin – is daar enige vrae oor die inhoud wat ons die afgelope vier weke behandel het?
· Deel Les 4 – Werkkaart en Inhoudsopsomming uit. 
· Ter voorbereiding vir die komende LO AAT, voltooi asseblief Aktiwiteit 1 in Les 4 – Werkkaart. Indien jy nie die hele aktiwiteit in hierdie les kan voltooi nie, moet as huiswerk voltooi word. 
· Antwoorde is beskikbaar op Les 4 – Werkkaart MEMO wat aan die begin van die volgende les met leerders gedeel kan word. 

KWARTAAL 3: Weke 3 – 6 

4 x 40 minute lesse 

Les nr.  Inhoud  Onderrigplan  Tyd  Bronne  Assessering  Leerderaktiwiteite  

            1                Die werkskontrak      Ondersoek en doen verslag oor  die kernelemente van die  werkskontrak      Bespreek werkersregte en  - verpligtinge      Brei uit oor die  diensvoorwaardes      Bespreek hoe die werkskontrak  beskerming aan die  wekgewer/werknemers bied            Inleiding  2 min  Les 1  –   PowerPoint (Skyfies 1 - 2)   Les 1  –   Werkkaart   (Aktiwiteit 1)   Aktiewe luister vir begrip  en voltooi aktiwiteit  individueel  

Onderrig &  Klasbespreking  15 min    Les 1  –   PowerPoint (Skyfies 3 - 6)   Les 1  –   Werkkaart   (Aktiwiteit 1)     

Kyk Video &  Bespreking  5 min    Les 1  –   PowerPoint (Skyfie 7)   Les 1  –   Werkkaart   (Aktiwiteit 1)   Kyk:  What should be in a job contract &  why do you need one? Explained by  attorney  https://www.youtube.com/watch?v=X46Y Rg - sCvQ       (3 min 41 se k )      

Onderrig &  Klasbespreking  13 min    Les 1  –   PowerPoint (Skyfies 8 - 10)   Les 1  –   Werkkaart   (Aktiwiteit 1)     

Voltooi Aktiwiteit  & Refleksie  5 min  Les 1  –   PowerPoint (Skyfie 11)    Les 1  –   Werkkaart   (Aktiwiteit 1)   Les 1  –   Werkkaart  MEMO  Informele  Assessering  Voltooi refleksie  individueel  

 

